M.Of.Nr.234 din 22 martie 2023

**MINISTERUL EDUCATIEI**

**ORDIN Nr. 3.797  
pentru modificarea si completarea Statutului elevului, aprobat**

**prin Ordinul ministrului educatiei nationale si cercetarii**

**stiintifice nr. 4.742/2016**

   Avand in vedere:  
   – prevederile art. 14 alin. (1) din Legea educatiei nationale [nr. 1/2011](https://program-legislatie.ro/view/00010102.11-20230320-9wTuetWkB-), cu modificarile si completarile ulterioare;  
   – Referatul de aprobare nr. 2.866/DGIP din 19.12.2022 prin care se propune aprobarea modificarii si completarii Ordinului ministrului educatiei nationale si cercetarii stiintifice [nr. 4.742/2016](https://program-legislatie.ro/view/47420575.16-HJFi3ZHh94f) pentru aprobarea Statutului elevului;  
   – prevederile art. 13 alin. (3) din Hotararea Guvernului [nr. 369/2021](https://program-legislatie.ro/view/03690203.21-20221230-CQ2Qu4MGGFo) privind organizarea si functionarea Ministerului Educatiei, cu modificarile si completarile ulterioare,

**ministrul educatiei** emite prezentul ordin.

**Art. I.** - Statutul elevului, aprobat prin Ordinul ministrului educatiei nationale si cercetarii stiintifice [nr. 4.742/2016](https://program-legislatie.ro/view/47420575.16-HJFi3ZHh94f), publicat in Monitorul Oficial al Romaniei, Partea I, nr. 645 din 23 august 2016, se modifica si se completeaza dupa cum urmeaza:  
   **1. La articolul 1, alineatul (1) se modifica si va avea urmatorul cuprins:  
   Art. 1.** - (1) Prezentul statut reglementeaza drepturile si indatoririle elevilor, in calitate de beneficiari primari ai educatiei, inscrisi in unitatile de invatamant de stat, particular si confesional din Romania.  
   **2. La articolul 1, dupa alineatul (5) se introduc doua noi alineate, alin. (6) si (7), cu urmatorul cuprins:**   (6) Elevii inscrisi ca elevi audienti beneficiaza de drepturile si indatoririle prevazute in prezentul statut.  
   (7) Anteprescolarii si prescolarii, in calitate de beneficiari primari ai educatiei, au drepturile si indatoririle prevazute in legislatia in vigoare si in prezentul statut, fiind reprezentati de catre parinti/tutori/reprezentanti legali.  
   **3. Articolul 2 se modifica si va avea urmatorul cuprins:  
   Art. 2.** - Calitatea de elev se dobandeste odata cu inscrierea in invatamantul primar si se pastreaza pe tot parcursul scolaritatii, pana la incheierea studiilor din invatamantul secundar superior liceal, profesional, respectiv tertiar nonuniversitar, conform legii.  
   **4. La articolul 7, literele r) si aa) se modifica si vor avea urmatorul cuprins:**   r)dreptul de a primi informatii cu privire la planificarea materiei pe parcursul intregului an scolar;  
   .....................................................................................................  
    aa) dreptul de a oferi feedback, dupa parcurgerea primelor doua sau trei intervale de cursuri din anul scolar, cadrelor didactice care predau la clasa, prin fise anonime sau prin intermediul unor chestionare anonime securizate;  
   **5. La articolul 16 alineatul (4), literele e) si f) se  modifica si vor avea urmatorul cuprins:**   e)preavizul de exmatriculare, in cazul elevilor din invatamantul postliceal;  
   f)exmatriculare, in cazul elevilor din invatamantul postliceal.  
   **6. La articolul 16, alineatul (9) se modifica si va avea urmatorul cuprins:**     
   (9) Sanctiunile prevazute la alin. (4) lit. e) si f) nu se pot aplica in invatamantul obligatoriu.  
 **7. La articolul 22, alineatul (3) se modifica si va avea urmatorul cuprins:**   (3) Elevii exmatriculati din unitatile de invatamant postliceal din sistemul de aparare, ordine publica si securitate nationala, pentru motive imputabile, se pot transfera, in anul scolar urmator, intr-o alta unitate de invatamant, cu respectarea prevederilor prezentului act normativ, a regulamentului de organizare si functionare a unitatilor de invatamant preuniversitar si a regulamentelor specifice.  
   **8. La articolul 23, alineatul (1) se modifica si va avea urmatorul cuprins:  
   Art. 23. -** (1) Exmatricularea cu drept de reinscriere in anul scolar urmator in aceeasi unitate de invatamant si in acelasi an de studiu se aplica elevilor din invatamantul postliceal pentru abateri grave, prevazute de prezentul act normativ sau de regulamentul de organizare si functionare al unitatii de invatamant sau apreciate, ca atare, de catre consiliul profesoral al unitatii de invatamant.  
   **9. La articolul 24, alineatul (1) se modifica si va avea urmatorul cuprins:  
   Art. 24. -** (1) Exmatricularea fara drept de reinscriere in aceeasi unitate de invatamant se aplica elevilor din invatamantul postliceal pentru abateri deosebit de grave, apreciate, ca atare, de catre consiliul profesoral.  
 **10. Articolul 25 se modifica si va urmatorul cuprins:  
   Art. 25.** - (1) Exmatricularea din toate unitatile de invatamant postliceal, fara drept de reinscriere pentru o perioada de 3-5 ani, se aplica elevilor din invatamantul postliceal pentru abateri deosebit de grave, apreciate, ca atare, de catre consiliul profesoral.  
   (2) Sanctiunea se aplica prin ordin al ministrului educatiei, prin care se stabileste si durata pentru care se aplica aceasta sanctiune. In acest sens, directorul unitatii de invatamant transmite Ministerului Educatiei propunerea motivata a consiliului profesoral privind aplicarea acestei sanctiuni, impreuna cu documente sau orice alte probe din care sa rezulte abaterile deosebit de grave savarsite de elevul propus spre sanctionare.  
   (3) Sanctiunea se comunica elevului, in scris, de catre Ministerul Educatiei.  
   (4) Sanctiunea se consemneaza in catalogul clasei si in registrul matricol.  
   **11. La articolul 26, alineatul (1) se modifica si va avea urmatorul cuprins:  
   Art. 26.** - (1) Dupa cel putin opt saptamani sau la incheierea anului scolar, consiliul se reintruneste. Daca elevul caruia i s-a aplicat o sanctiune mentionata la art. 16 alin. (4) lit. a)-e) da dovada de un comportament fara abateri pe o perioada de cel putin 8 saptamani de scoala, pana la incheierea anului scolar, decizia privind scaderea notei la purtare, asociata sanctiunii, poate fi anulata.  
   **12. La articolul 27, alineatul (1) se modifica si va avea urmatorul cuprins:  
   Art. 27.** - (1) Pentru toti elevii din invatamantul primar, la fiecare 20 de absente nejustificate pe an scolar din totalul orelor de studiu sau la 10% absente nejustificate din numarul de ore pe an scolar la o disciplina de studiu, va fi scazut calificativul la purtare, gradual, de la Foarte bine la Bine, Suficient, Insuficient.  
   **13. La articolul 27, dupa alineatul (1) se introduce un nou alineat, alin. (11), cu urmatorul cuprins:**   (11) Pentru toti elevii din invatamantul gimnazial si liceal, la fiecare 20 de absente nejustificate pe

an scolar din totalul orelor de studiu sau la 10% absente nejustificate din numarul de ore pe an scolar la o disciplina de studiu/modul de specialitate, va fi scazuta nota la purtare cu cate un punct.  
   **14. La articolul 39, alineatul (1) se modifica si va avea urmatorul cuprins:  
   Art. 39. -** (1) Fiecare clasa isi va alege reprezentantul in consiliul elevilor, o data pe an, la inceputul anului scolar. Votul este secret, iar elevii vor fi singurii responsabili de alegerea reprezentantului lor. Profesorii nu au drept de vot si nici nu le este permisa influentarea deciziei elevilor.  
   **Art. II.** - Prezentul ordin se publica in Monitorul Oficial al Romaniei, Partea I.

p. Ministrul educatiei,  
**Gigel Paraschiv,**  
secretar de stat

   Bucuresti, 8 martie 2023.  
   Nr. 3.797.